CELEX: 62011TN0086
Language: bg
Date: 2011-02-14 00:00:00
Title: Дело T-86/11: Жалба, подадена на 14 февруари 2011 г. — Bamba/Съвет

26.3.2011   
            
            
               BG
            
            
               Официален вестник на Европейския съюз
            
            
               C 95/11
            
         Жалба, подадена на 14 февруари 2011 г. — Bamba/Съвет
   (Дело T-86/11)
   2011/C 95/18
   Език на производството: френски
   
      Страни
   
   
      Жалбоподател: Nadiany Bamba (Abidjan, Кот д’Ивоар) (представител: адв. P. Haïk, avocat)
   
      Ответник: Съвет на Европейския съюз
   
      Искания на жалбоподателя
   
   Жалбоподателят моли Общия съд:
   
               —
            
            
               да обяви за допустима жалбата на г-жа Nadiany BAMBA;
            
         
               —
            
            
               да отмени Регламент (ЕС) № 25/2011 на Съвета от 14 януари 2011 година за изменение на Регламент (ЕО) № 560/2005 за налагане на някои специфични ограничителни мерки, насочени към определени лица и стопански субекти, с оглед ситуацията в Кот д’Ивоар, в частта, която се отнася до жалбоподателя;
            
         
               —
            
            
               да отмени Решение 2011/18/ОВППС на Съвета от 14 януари 2011 година за изменение на Решение 2010/656/ОВППС на Съвета за подновяване на ограничителните мерки срещу Кот д’Ивоар, в частта, която се отнася до жалбоподателя;
            
         
               —
            
            
               да осъди Съвета на Европейския съюз да заплати съдебните разноски съгласно членове 87 и 91 от Процедурния правилник на Общия съд.
            
         
      Правни основания и основни доводи
   
   В подкрепа на жалбата си жалбоподателят изтъква две правни основания.
   
               1.
            
            
               Първото правно основание е изведено от нарушаване на правото на ефективни правни средства за защита и на правото на справедлив съдебен процес, предвидени в член 47 от Хартата на основните права на Европейския съюз и в членове 6 и 13 от Европейската конвенция за защита правата на човека и основните свободи (ЕКПЧ), доколкото обжалваните актове:
               
                           —
                        
                        
                           не предвиждали никаква процедура, позволяваща да се гарантирана жалбоподателя действителното упражняване на правото му на ефективни правни средства за защита, по-специално на правото да бъде изслушан и на правото да се ползва от процедура, която му позволява да поиска изключването му от списъка на лицата, за които се отнасят ограничителните мерки;
                        
                     
                           —
                        
                        
                           не предвиждали в никой момент представянето на подробни мотиви относно вписването в списъка на лицата, които са предмет на ограничителните мерки;
                        
                     
                           —
                        
                        
                           не предвиждали в никой момент уведомяването на заинтересованото лице за средствата и сроковете за правна защита срещу решението за вписване в списъка.
                        
                     
         
               2.
            
            
               Второто правно основание е изведено от нарушаване на основното право на защита на собствеността, предвидено в член 1 от Допълнителен протокол № 1 към Европейската конвенция за защита правата на човека и основните свободи.